Document ID: 31997D0004

31997D0004
L 002/6
JURNALUL OFÍCIAL AL UNIUNII EUROPENE
DECIZIA COMISIEI
din 12 decembrie 1996
de stabilire a listelor provizorii ale unităților din țările terțe din care statele membre autorizează importul de carne proaspătă de pasăre
(Text cu relevanță pentru SEE)
(97/4/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 95/408/CE a Consiliului din 22 iunie 1995 privind condițiile de întocmire, pentru o perioadă tranzitorie, a unor liste provizorii de unități din țări terțe din care statele membre sunt autorizate să importe anumite produse de origine animală, produse pescărești sau moluște bivalve vii (1), în special articolul 2 alineatul (1),
întrucât Decizia 94/85/CE a Comisiei (2), astfel cum a fost modificată ultima dată prin Decizia 96/2/CE (3), stabilește o listă a țărilor terțe din care statele membre autorizează importul de carne proaspătă de pasăre;
întrucât, în cazul multor țări de pe respectiva listă, condițiile de sănătate animală și certificarea veterinară la importul de carne proaspătă de pasăre au fost stabilite în Decizia 94/984/CE a Comisiei (4), astfel cum a fost modificată ultima dată prin Decizia 96/456/CE (5);
întrucât Comisia a primit de la respectivele țări terțe liste cu unitățile respective, însoțite de garanția că ele îndeplinesc în totalitate cerințele comunitare de sănătate aplicabile, iar, în cazul în care o unitate nu le îndeplinește, se suspendă activitățile sale de export spre Comunitatea Europeană;
întrucât, în vederea adaptării la noua situație în urma adoptării acestor liste, este necesară acordarea unui termen de punere în aplicare a acestor liste, la expirarea căruia țările terțe care nu au transmis listele cu respectivele unități, însoțite de garanții adecvate, nu mai pot exporta spre Comunitate carne proaspătă de pasăre;
întrucât se pot stabili, pentru aceste țări, astfel de liste provizorii cuprinzând unitățile producătoare de carne proaspătă de pasăre;
întrucât măsurile prevăzute în prezenta directivă sunt conforme cu avizul Comitetului veterinar permanent,
ADOPTĂ PREZENTA DECIZIE:
Articolul 1
(1) Statele membre autorizează importul de carne proaspătă de pasăre din unitățile enumerate în anexă.
(2) Importurile provenind din unitățile enumerate în anexă rămân sub incidența dispozitiilor comunitare adoptate în altă parte, în domeniul veterinar.
Articolul 2
Prezenta decizie se aplică de la 1 ianuarie 1997.
Articolul 3
Prezenta decizie se adresează statelor membre.
Adoptată la Bruxelles, 12 decembrie 1996.

Labels: 3
17
5
6